Diplomski rad s PPDM komponentom

*Diplomski rad s PPDM komponentom je onaj rad koji se u cijelosti bavi teorijom i/ili praksom učenja i poučavanja povijesti ili se pojedina njegova poglavlja odnose na primjenu istraživane materije u učenju i poučavanju povijesti.*

Student nastavničkog smjera koji želi da mu se odobri tema diplomskog rada s PPDM komponentom, u dogovoru s budućim mentorom, piše u vrijeme prijava teme (kraj 3. semestra) karticu teksta uz svoju prijavu teme. U tekstu treba objasniti uklapanje predloženog naslova teme u usvojenu definiciju diplomskog rada s PPDM komponentom. Ovo obrazloženje teme pregledava *Povjerenstvo za diplomske radove s PPDM komponentom* te ako su zadovoljni tj. utvrde da tema ima PPDM komponentu, javljaju je, uz napomenu da je takva tema u pitanju, na sjednicu Odsjeka (na način kako se i inače teme i mentori dojavljuju za dnevni red sjednica). Nakon što takav rad bude obranjen mentor daje studentu ovjeren obrazac koji se nalazi na stranicama CZON-a. Time će se bodovi diplomske radionice II priznavati pod PPDM komponentu.

Povjerenstvo za diplomske radove s PPDM komponentom čine doc. dr. sc. Branimir Janković, voditelj nastavničkog smjera, prof. dr. sc. H. Gračanin, voditelj diplomske radionice nastavničkog smjera i D. Marić, članica Katedre za metodiku nastave povijesti.

(Usvojeno na 6. redovitoj sjednici Vijeća Odsjeka za povijest 5. 3. 2022.)